CELEX: 62010CJ0082
Language: lt
Date: 2011-09-29 00:00:00
Title: 2011 m. rugsėjo 29 d. Teisingumo Teismo (ketvirtoji kolegija) sprendimas. # Europos Komisija prieš Airiją. # Valstybės įsipareigojimų neįvykdymas - Direktyva 73/239/EEB - 6, 8, 9, 13 ir 15-17 straipsniai - Direktyva 92/49/EEB - 22 ir 23 straipsniai - Tiesioginis draudimas, išskyrus gyvybės draudimą - Draudimo įstaigos nuostatų pakeitimas, kiek tai susiję su jos kompetencija - Sąjungos draudimo, išskyrus gyvybės draudimą, teisės aktų netaikymas. # Byla C-82/10.

2011 m. rugsėjo 29 d. Teisingumo Teismo (ketvirtoji kolegija) sprendimas Komisija prieš Airiją
      (Byla C‑82/10)
      „Valstybės įsipareigojimų neįvykdymas – Direktyva 73/239/EEB – 6, 8, 9, 13 ir 15–17 straipsniai – Direktyva 92/49/EEB – 22 ir 23 straipsniai – Tiesioginis draudimas, išskyrus gyvybės draudimą – Draudimo įstaigos nuostatų pakeitimas, kiek tai susiję su jos kompetencija – Sąjungos teisės aktų, reglamentuojančių draudimą, išskyrus gyvybės draudimą, netaikymas“
      1.                     Laisvas asmenų judėjimas – Įsisteigimo laisvė – Laisvė teikti paslaugas – Tiesioginis draudimas, išskyrus gyvybės draudimą
            – Direktyva 73/239 – Draudimo įmonių pareiga gauti leidimą – Kai kurių įmonių atleidimas nuo šios pareigos – Siauras aiškinimas
            (Tarybos direktyvos 73/239, iš dalies pakeistos Direktyva 2005/68, 4 ir 6 straipsniai) (žr. 42–44, 47–48 punktus)
      2.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (SESV 258 straipsnis) (žr. 57 punktą)
      3.                     Valstybės narės – Įsipareigojimai – Direktyvų įgyvendinimas – Įsipareigojimų neįvykdymas – Vidaus tvarka grindžiamas pateisinimas
            – Nepriimtinumas (SESV 258 straipsnis) (žr. 58 punktą)
      Dalykas
      
         
               Valstybės įsipareigojimų neįvykdymas – 1973 m. liepos 24 d. Pirmosios Tarybos direktyvos 73/239/EEB dėl įstatymų ir kitų teisės
                  aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo (OL L 228, p. 3;
                  2004 m. specialusis leidimas lietuvių k., 6 sk., 1 t., p. 14) 6, 8, 9, 13, 15, 16 ir 17 straipsnių pažeidimas – 1992 m. birželio
                  18 d. Tarybos direktyvos 92/49/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą,
                  derinimo, iš dalies keičiančios Direktyvas 73/239/EEB ir 88/357/EEB (trečioji ne gyvybės draudimo direktyva) (OL L 228, p. 1;
                  2004 m. specialusis leidimas lietuvių k., 6 sk., 1 t., p. 346), 22 ir 23 straipsnių pažeidimas.
               
            Rezoliucinė dalis
      
         
                  1.
               
               
                  
               
               
                  	Sąjungos draudimo teisės normų, būtent 1973 m. liepos 24 d. Pirmosios Tarybos direktyvos 73/239/EEB dėl įstatymų ir kitų teisės
                     aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo, iš dalies pakeistos
                     2005 m. lapkričio 16 d. Europos Parlamento ir Tarybos direktyva 2005/68/EB, 6, 8, 9, 13, 15, 16 ir 17 straipsnių ir 1992 m.
                     birželio 18 d. Tarybos direktyvos 92/49/EEB dėl įstatymų ir kitų teisės aktų, susijusių su tiesioginiu draudimu, išskyrus
                     gyvybės draudimą, derinimo, iš dalies keičiančios Direktyvas 73/239/EEB ir 88/357/EEB (trečioji ne gyvybės draudimo direktyva)
                     ir iš dalies pakeistos Direktyva 2005/68, 22 ir 23 straipsnių, visa apimtimi netaikydama visoms draudimo įmonėms nediskriminaciniu
                     pagrindu, Airija neįvykdė įsipareigojimų pagal šias direktyvas.
                  
               
            
         
                  2.
               
               
                  
               
               
                  	Priteisti iš Airijos bylinėjimosi išlaidas.